Buttercup (Belize)

Buttercup is en Oort in’n Distrikt Belize von dat Land Belize. De Oort höört to de Gemeen Burrell Boom mit bi.

 Geografie 

De Oort liggt an’n Burrell Creek, de en Stück in’n Oosten von’n Oort in’n Belize River münnt. Na Westen to liggt dat Community Baboon Sanctuary. In’n Noorden flütt de Mussel Creek an’n Oort vörbi.

De Naveröörd sünd Gardenia in’n Noorden, Sand Hill un Maxboro in’n Noordoosten, Gentleville in’n Oosten, Burrell Boom in’n Süden, Scotland Halfmoon un Isabella Bank in’n Westen un Flowers Bank un May Pen in’n Noordwesten.

 Weertschop un Infrastruktur 

De Oort hett dör en Projekt von de Caribbean Development Bank tohoop mit de Regeren von Belize un Belize Water Services, dat von 2015 bet 2017 güng, Togang to fleten Water kregen.Changing lives through water: the Belize River Valley story, Caribbean Development Bank an’n 10. November 2017

 Verkehr 

De eenzige Straat ut Buttercup rut föhrt na Burrell Boom. Von dor geiht en Straat in’n Westen över Scotland Halfmoon un Bermudian Landing na Double Head Cabbage un Rancho Dolores un in’n Oosten na’n Burrell Boom Cutoff. De Cutoff löppt in’n Noordoosten na’n Philip Goldson Highway un in’n Süden na’n George Price Highway bi Hattieville.

 Footnoten 

Kategorie:Oort
Kategorie:Distrikt Belize